Түбән Новгородлылар “Түгәрәк уен”да булып кайтты

	Сентябрь ахырында Йошкар-Ола шәһәрендә Бөтенроссия “Түгәрәк уен” татар фольклоры фестивале үтте. Анда Россиянең 19 регионыннан 500гә якын кеше катнашты. Түбән Нов-город өлкәсеннән Спас районы Татар Моклокасы авылының Гүзәлия Зиннәтуллина җитәкчелегендәге “Сәрвиназ” фольклор төркеме һәм Тәнзилә Паламарчук бардылар. 	 “Сәрвиназ” “Силәзән йөртү” дигән туй йоласы күрсәтеп, II дәрәҗә лауреат исемен яулады. Ә Тәнзилә ханым камкалы Кадрия апа Исаевадан язып алган халык җырын башкарды. 

Фестиваль кысаларында җитәкчеләр белән очрашулар, төрле мастер-класслар уздырылды, регионнарның балалар уеннары күрсәтелде, иҗади лабораторияләр эшләде, экскурсияләр оештырылды, “Кичке уен”нар үткәрелде. 

Гран-прига Пермь өлкәсе кол¬лективы лаек булды, ә тандем Кырым республикасына тап-шырылды, димәк, киләсе елга “Түгәрәк уен-2016” анда узар. Фестивальнең бер көне Корбан бәйрәменә туры килгәнгә, шул уңайдан зур табын корылды һәм бәйрәм концерты оештырылды. 

“Фестиваль программасы бик тыгыз һәм кызыклы итеп төзелгән иде. Без үзара аралаштык, күп кенә иҗади кешеләр, бүтән регионнар фольклорының үзенчәлекләре белән таныштык. Кыскасы, үзебез өчен зур тәҗрибә туплап кайттык”, - ди җитәкчебез Гүзәлия Зиннәтуллина. 
Фестивальдә катнашучылар ның һәрбересенә истәлекле бүләкләр тапшырылды. 
	Азат МАГҖАНОВ	
Туган як

	№ --- | 15.10.2015	


